Πυρκαγιές στην Αττική το 2024

Η πυρκαγιά στη βορειοανατολική Αττική που ξεκίνησε το μεσημέρι στις 11ης Αυγούστου 2024 είναι μια από τις πιο καταστροφικές πυρκαγιές που έπληξαν την περιοχή της βορειοανατολικής Αττικής. Η φωτιά ξέσπασε στον Βαρνάβα Αττικής, και γρήγορα εξαπλώθηκε λόγω των ισχυρών ανέμων. Οι φλόγες προκάλεσαν την εκκένωση πολλών οικισμών και υπήρξαν σοβαρές ζημιές σε κατοικίες και δασικές εκτάσεις.
μικρογραφία|Ημερήσιος χάρτης πρόβλεψης κινδύνου πυρκαγιάς, όπως εκδόθηκε από το Υπουργείο Κλιματικής Κρίσης και Πολιτικής Προστασίας, με την Αττική να είναι στο κόκκινο.

Η φωτιά επεκτάθηκε προς τα νότια και έκαιγε σε τρία μέτωπα, στο Γραμματικό, τον Μαραθώνα και την Νέα Μάκρη Αττικής, καθώς και στο Πεντελικό όρος. Η φωτιά επεκτάθηκε επίσης στις περιοχές Σταμάτα, Ροδόπολη και Διόνυσος. Ενώ ταυτόχρονα λίγες ώρες μετά πέρασε στον αστικό ιστό της Αθήνας και στην περιοχή των Βριλησσίων, ενώ επεκτάθηκε μέχρι και την περιοχή Πάτημα του Δήμου Χαλανδρίου, καταστρέφοντας οικίες, επιχειρήσεις και δασικές εκτάσεις. Το μήκος των μετώπων έφτασε τα 23 χιλιόμετρα, σύμφωνα με την υπηρεσία Copernicus, ενώ κάηκαν περίπου 85.000 στρέμματα. 

Ένας πυροσβέστης τραυματίστηκε στην περιοχή του Μαραθώνα, έχοντας εγκαύματα δεύτερου βαθμού στα χέρια και τα πόδια του. 

Τα ξημερώματα της 13ης Αυγούστου, μέσα σε επιχείρηση επί της οδού Αναπαύσεως στο Πάτημα Χαλανδρίου, βρέθηκε απανθρακωμένη η σορός μίας 62χρονης γυναίκας με καταγωγή από τη Μολδαβία, η οποία αγνοείτο από το μεσημέρι της προηγούμενης ημέρας.

Μαζί με αυτήν την πυρκαγιά, από το 2017 έως το 2024, έχει καεί το 37% των δασών της Αττικής, δηλαδή περίπου 700.000 στρέμματα.

 Πρόβλεψη κινδύνου και καιρικές συνθήκες 
Τη Δευτέρα 12 Αυγούστου 2024 η κατηγορία κινδύνου για πυρκαγιές στην περιφέρεια της Αττικής, σύμφωνα με το υπουργείο Κλιματικής Κρίσης και Πολιτικής Προστασίας, ήταν στο «5 - Κατάσταση συναγερμού». Η πρόγνωση του καιρού για την Αττική σύμφωνα με το Εθνικό Μετεωρολογικό Κέντρο ήταν άνεμοι βόρειοι - βορειοανατολικοί έντασης 4 με 6 και στα ανατολικά τοπικά 7 μποφόρ με σταδιακή εξασθένηση από το βράδυ της Δευτέρας.

 Διεθνής υποστήριξη 
Στις 12 Αυγούστου, η Ελλάδα ενεργοποίησε τον Ευρωπαϊκό Μηχανισμό Πολιτικής Προστασίας και έλαβε επιπλέον βοήθεια από τις εξής χώρες:

Χώρες μέλη της Ευρωπαϊκής Ένωσης

  – 200 πυροσβέστες, 28 υδροφόρα οχήματα και 1 Super Puma ελικόπτερο.
  έχει προτείνει να προσφέρει βοήθεια και οι σχετικές ρυθμίσεις είναι υπό διαδικασία.
  – 2 Canadair πυροσβεστικά αεροσκάφη.
  ετοιμάζεται να στείλει μια μεγάλη ομάδα πυροσβεστών.
  – 44 πυροσβέστες και 4 υδροφόρα οχήματα.
  – 75 πυροσβέστες και 25 πυροσβεστικά οχήματα, από τα οποία τα 9 είναι υδροφόρα οχήματα.

Άλλες χώρες

  έχει αναπτύξει την Γενική Επιθεώρηση Εκτάκτων Καταστάσεων (ΙΓΣΥ) στην περιοχή.
  – 35 άτομα, 10 πυροσβεστικά οχήματα και 1 Kamov πυροσβεστικό ελικόπτερο.
  – 2 Air Tractor πυροσβεστικά αεροσκάφη.

 Δείτε επίσης 

 Δασικές πυρκαγιές στην Ελλάδα το 2007
 Δασικές πυρκαγιές στην Ελλάδα το 2021
 Δασικές πυρκαγιές στην Ελλάδα το 2023
 Πυρκαγιές στην Αττική το 2009
 Πυρκαγιές στην Αττική το 2018

 Παραπομπές 

Κατηγορία:Καταστροφές στην Ελλάδα
Κατηγορία:Πυρκαγιές στην Ελλάδα
Κατηγορία:Γεγονότα το 2024
Κατηγορία:2024
Κατηγορία:Ιστορία της Αττικής